U-I-25/04
Natisni
Opravilna št.:
U-I-25/04
Datum odločitve:
12. 2. 2004
ECLI:
ECLI:SI:USRS:2004:U.I.25.04
Akt:
Program priprave Odloka o spremembah in dopolnitvah Odloka o prostorsko ureditvenih pogojih za dopolnilno gradnjo v pretežno realiziranem naselju Trzin-Mlake (T-1 in T-2) (Uradni vestnik Občine Trzin, št. 1/04)
Izrek:
Pobuda za začetek postopka za oceno ustavnosti in zakonitosti Programa priprave Odloka o spremembah in dopolnitvah Odloka o prostorsko ureditvenih pogojih za dopolnilno gradnjo v pretežno realiziranem naselju Trzin-Mlake (T-1 in T-2) (Uradni vestnik Občine Trzin, št. 1/04) se zavrže.
Evidenčni stavek:
Ustavno sodišče ni pristojno za presojo ustavnosti in zakonitosti akta, ki po svoji pravni naravi ni predpis.
Geslo:
1.5.51.1.27.9 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Akta, ki ni mednarodna pogodba/zakon/predpis.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Antonija Zvonka Kesič in Jože Branko Kesič, Trzin
Datum vloge:
4. 2. 2004
Vrsta odločitve:
sklep
Vrsta rešitve:
zavrženje
Dokument:
US23076
Dokument v PDF obliki:
U-I-25-04.pdf
117 KB
Prenesite datoteko
U-I-25/04-4
12. 2. 2004
SKLEP
Ustavno sodišče je v postopku za preizkus pobude Antonije Zvonke Kesič in Jožeta Branka Kesiča, obeh iz Trzina, na seji dne 12. februarja 2004
sklenilo:
Pobuda za začetek postopka za oceno ustavnosti in zakonitosti Programa priprave Odloka o spremembah in dopolnitvah Odloka o prostorsko ureditvenih pogojih za dopolnilno gradnjo v pretežno realiziranem naselju Trzin-Mlake (T-1 in T-2)
(Uradni vestnik Občine Trzin, št. 1/04) se zavrže.
Obrazložitev
1. Pobudnika izpodbijata Program priprave Odloka o spremembah in dopolnitvah Odloka o prostorsko ureditvenih pogojih za dopolnilno gradnjo v pretežno realiziranem naselju Trzin-Mlake (T-1 in T-2) (v nadaljevanju Program), s katerim je Občina določila, da se začne postopek priprave in sprejemanja sprememb in dopolnitev prostorskega izvedbenega akta za parc. št. 878/3 k.o. Trzin.
Navajata, da ta parcela predstavlja javno površino - zelenico, ki je namenjena prebivalcem te soseske. Program naj bi urejal samo to parcelo, zato naj bi šlo za zlorabo občinskih sredstev v korist zasebnega investitorja.
2. Na podlagi 27. člena Zakona o urejanju prostora (Uradni list RS, št. 110/02 - ZUreP) se prostorski akt oziroma njegove spremembe in dopolnitve pričnejo pripravljati na podlagi programa priprave prostorskega akta. V obravnavanem primeru gre za akt, ki ureja predhodni postopek izdelave sprememb in dopolnitev prostorskega izvedbenega akta.
3. Ustavno sodišče je na podlagi prvega odstavka 160. člena Ustave in 21. člena Zakona o Ustavnem sodišču (Uradni list RS, št. 15/94 - v nadaljevanju ZUstS) pristojno, presojati ustavnost in zakonitost predpisov in drugih splošnih aktov. Izpodbijani Program po svoji pravni naravi ni predpis. Zato je bilo treba pobudo zaradi nepristojnosti zavreči.
4. Ustavno sodišče je sprejelo ta sklep na podlagi 25. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: podpredsednik dr. Janez Čebulj ter sodnici in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.
Podpredsednik
dr. Janez Čebulj